# OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 27.9.2017

Prítomní:

Podľa prezenčnej listiny 6 poslancov OZ,  starosta obce Ing. Ladičkovský Štefan,

Ospravedlnený : poslanec Ing. Michal Hric

Zapisovateľ : Ing. Štefan Ladičkovský

Návrhová komisia:

Miroslav Jackovič

Jaroslav Kontúľ

Overovatelia zápisnice:

Vladimír Majerčín

Anna Mošková

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie a schválenie VZN o zavedení a poskytovaní elektronických služieb
6. Prerokovanie a schválenie žiadostí o dotácie na rekonštrukcie budov v majetku obce
7. Informácia o vypísaných výzvach na dotácie
8. Diskusia
9. Návrh na uznesenie
10. Záver

Predložený program rokovania bol jednomyseľne schválený

K bodu 1,2 a 3:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Vladimír Majerčín a Anna Mošková. Tento návrh bol jednomyseľne schválený. Za zapisovateľa bol určený Ing. Štefan Ladičkovský. Do návrhovej komisie starosta obce navrhol Miroslava Jackoviča a Jaroslava Kontúľa. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené.

K bodu 5 :

Starosta obce v tomto bode predložil návrh VZN o zavedení a poskytovaní elektronických služieb. Po prerokovaní prítomní poslanci jednomyseľne schválili predmetné VZN.

K bodu 6:

V tomto bode starosta obce predložil poslancom OZ návrh na znovu podanie žiadostí o dotácie na Rekonštrukciu kultúrneho domu Topoľovka a Rekonštrukciu Domu smútku Topoľovka v rámci opatrenia 7.4. Výzvy na podávanie projektov. Po prerokovaní poslanci schválili spracovanie projektov a podanie žiadostí o dotácie v rámci predmetnej Výzvy, zároveň schválili spolufinancovanie obce na realizáciu predmetných projektov vo výške 5 percent z oprávnených nákladov.

K bodu 7 :

V tomto bode starosta obce informoval prítomných o vypísaných výzvach na predkladanie žiadostí o dotácie a to Výzva Úradu vlády na výstavbu multifunkčného ihriska, Výzva Ministerstva životného prostredia na ochranu ovzdušia, Výzva Ministerstva školstva na rekonštrukciu telocviční a Výzva Ministerstva vnútra na rekonštrukciu požiarných zbrojníc. Starosta obce navrhol podanie žiadostí v rámci týchto výziev na projekty : Výstavba multifunkčného ihriska v obci Topoľovka, v rámci výzvy ochrana ovzdušia podanie projektu na nákup zametacieho multifunkčného vozidla a výsadbu zelene, ďalej podanie žiadosti na rekonštrukciu telocvične a podanie žiadosti na rekonštrukciu požiarnej zbrojnice. Po prerokovaní uvedených návrhov poslanci schválili podanie týchto žiadostí, spracovanie projektov a spolufinancovanie obce podľa podmienok jednotlivých výziev. Starosta obce ďalej informoval o výzve Ministerstva životného prostredia na nákup kompostérov pre občanov a zároveň navrhol, aby obec rokovala s obcami v rámci združenia obcí Topoľ v prípade súhlasu ostatných členských obcí bola podana spoločná žiadosť o dotáciu na nákup kompostérov pre občanov. Po prerokovaní poslanci schválili podanie žiadosti o dotáciu na nákup kompostérov v rámci združenia obcí Topoľ a spolufinancovanie projektu v s=ulade s vypísanou výzvou. Zároveň bolo odporučené starostovi obce rokovať so starostami členských obcí o možnosti podania žiadosti o dotáciu na tento projekt.

K bodu 8 :

V tomto bode starosta obce predložil návrh rozpočtového opatrenia č. 3 na úpravu rozpočtu obce v súvislosti so zmenou nákladov na prípravu schválených projektov a podanie žiadostí, ako aj príjmov a výdavkov na hasičský dobrovoľný zbor, opravu miestnych. Prítomní poslanci po prerokovaní schválili rozpočtové opatrenie podľa predloženého návrhu.

Starosta obce otvoril diskusiu. V diskusii vystúpil poslanec Jaroslav Kontúľ, ktorý upozornil na zber separovaného odpadu, a to konkrétne na fakt, že podľa harmonogramu zberu neboli vyvezené separované plastové fľaše z uličky pri kostole. Starosta obce prehlásil, že upovedomí vývozcu na nedodržanie harmonogramu. Ďalej poslankyňa Šramová navrhla, aby bola do koncu roka zvolaná verejná schôdza občanov a aby sa v budúcnosti uvažovalo s odkúpením pozemku na parkovisko pri cintoríne a kostoloch. Ďalej sa diskutovalo o umiestnení smerových tabúľ k cintorínom a kostolom, osadení zábradlia na moste k cintorínom a umiestnení 240 l kontajnerov k cintorínom, ako aj umiestnení kompostérov na verejných priestranstvách pri cintorínoch na bioodpad.

Starosta obce ukončil diskusiu.

K bodu 9 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh bol jednomyseľne schválený.

K bodu 10 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené.

Ing. Ladičkovský Štefan

starosta obce :

### OBECNÉ ZASTUPITEĽSTVO TOPOĽOVKA

## UZNESENIE č.16/2017

## zo zasadnutia obecného zastupiteľstva v Topoľovke dňa 27.9.2017

## Obecné zastupiteľstvo v Topoľovke na svojom zasadnutí dňa 27.9.2017 po prerokovaní jednotlivých bodov programu :

## Berie na vedomie :

## Správu o kontrole uznesenia z predchádzajúceho zasadnutia OZ

## Diskusné príspevky poslancov OZ

## Informácie o vypísaných výzvach na dotácie

## Schváľuje

## Overovateľov zápisnice, návrhovú komisiu a zapisovateľa podľa textu v zápisnici

## Program rokovania

## VZN o zavedení a poskytovaní elektronických služieb

## Podanie žiadosti o NFP v rámci Výziev na projekty : Rekonštrukcia kultúrneho domu Topoľovka, Rekonštrukcia domu smútku Topoľovka, Výstavba multifunkčného ihriska Topoľovka, Rekonštrukcia telocvične Topoľovka, Rekonštrukcia hasičskej zbrojnice Topoľovka, Projekt na nákup multifunkčného zametacieho vozidla a výsadbu zelene v rámci Výzvy na ochranu ovzdušia MŽP, Projekt na nákup kompostérov pre občanov v rámci združenia obcí Topoľ. Zároveň schváľuje spolufinancovanie obce jednotlivých projektov podľa predpisov vo výzvach

## Rozpočtové opatrenie č.3/2017

## Odporúča :

## Starostovi obce pracovať na príprave projektových dokumentácií pre jednotlivé schválené projekty, zrealizovať podanie žiadostí o NFP v rámci príslušných výziev.

## Overovatelia zápisnice :

Vladimír Majerčín

Anna Mošková

Ing. Ladičkovský Štefan

starosta obce :